मांडी पानीपत (Mandi Panipat)

गांव मांडी, तहसील इसराना,जिला पानीपत,हरियाणा 

जनसंख्या :7454

समय जोन :IST (UTC+5:30)

समुंद्र तल से  ऊंचाई :231 मीटर

गांव का इतिहास 

पानीपत जिले का मांडी गाँव धनाना से आये घनगस गोत्र के जाटों ने लगभग 11-12 वी शताब्दी के आसपास बसाया था । पहले गाँव को इसराना के पास जहाँ आजकल तहसील है वहाँ बसाया था, पर वहां का पानी खराब होने के कारण गाँव वर्तमान स्थान पर बसा । Report on the Revision of Settlement of the Panipat Tahsil and Karnal Parganah of the Karnal District के लेखक Denzil Charles Jelf Ibbetson के अनुसार मांडी गाँव इलाके में बहुत बड़ा तपा था ।

जब अंग्रेज इस इलाके पर काबिज हुए और उन्होंने कानून बनाने शुरू किए तो उन्होंने कानून में customary law आम चलन के रीति रिवाज को शामिल करते हुए लिखा कि जब गांव बसा तब से मांडी गांव के जाटों में जमीन का बटवारा चुंडाबाट आधार पर किया जाता है अंग्रेजो ने भी जब नई लैंड स्टेलमेंट लागू की तो चुंडाबाट (per head) को आधार बनाया। गांव में कई जमीन के मुकदमों का फैसला भी अदालतों ने इसी रिवाज को आधार मान कर किया।

Gallant Haryana, The First and Crucial Battlefield of AD 1857 नामक किताब के लेखक C.B. Singh Sheoran ने किताब में लिखा है कि 1857 के प्रथम स्वत्रंत्रता सग्राम में इस इलाके में सबसे पहले मांडी गाँव ने व 15 अन्य पडोसी गावों ने अंग्रजो को लगान देने से इंकार कर दिया और लड़ाई में भाग लेने रोहतक चले गए । वहां से अंग्रेजों के खिलाफ लड़ने दिल्ली गए और २२ दिन बाद वापिस आये ।

धार्मिक स्थल

गांव में मुख्य मार्ग पर श्री बाल गौपाल कृष्ण गौशाला है जिसमे समस्त गांव  के सहयोग से  बेसहारा गायों की सेवा की जाती है।  गांव मांडी में आर्य समाज का भी खूब  प्रभाव रहा है। 

गांव में  गुग्गा वीर का  प्राचीन मंदिर है जिसकी सेवा के लिए एक समिति  बनाई गई है।  यहां पर चैत की नौवीं को गुग्गा वीर की स्मृति में बहुत बड़ा मेला लगता है और  कुश्ती प्रतियोगिता के लिए दंगल का आयोजन सैकड़ों वर्षों से आयोजित ही रहा है। 

गांव में सरकारी स्कूल के पास एक प्राचीन शिव भी बना हुआ है।
गांव में लख़नाथ पाना के बड़े जोहड़ (तालाब) के समीप साईं मंदिर बना हुआ है।

Notable Persons 
स्वतंत्रता सेनानी श्री मौजी राम मांडी, आजादी के लिए जेल जाने वाले स्वतंत्रता सेनानी मौजी राम कलसान का जन्म सन 1897 में गांव मांडी में हुआ था।  श्री मौजी राम आजादी से पहले कांग्रेस के सक्रिय स्वतंत्रता सेनानी थे, वे मौची का काम करते थे आजादी के आंदोलन में बढ़ चढ़ कर भाग लेते थे और आजादी के लिए कांग्रेस द्वारा किए आंदोलन में 1934 में जेल गए थे।  अंग्रेजी सरकार ने उन्हें छः महीने जेल की सजा सुनाई और पचास रुपए जुर्माना भी लगाया। उन्हें रोहतक जेल में रखा गया। 1947, में  आजादी मिली बाद  उन्हें स्वतंत्रता सेनानी की पेंशन भी मिली थी। 

 स्वर्गीय चौधरी रामकिशन घनगस - मांडी गावं के प्रसिद्ध समाजसेवी स्वर्गीय चौधरी रामकिशन घनगस भारतीय किसान यूनियन के प्रदेश उपाध्यक्ष रहे है, वे जाट महासभा हरियाणा के वरिष्ठ उपाध्यक्ष भी रहे थे।

 चौधरी रणदीप घनगस Randeep Ghangas - हरियाणा के मुख्यमंत्री के मीडिया कॉर्डिनेटर है । चंडीगढ़ में एक हिंदी दैनिक समाचार पत्र में संपादक के पद पर कार्यरत रहे है । भारतीय भाषाई समाचार पत्र संगठन (इलना) के प्रदेश अध्यक्ष रहे है । इंडियन फेडरेशन ऑफ वर्किंग जर्नलिस्ट्स के राष्ट्रीय सचिव रहे है । आल इण्डिया न्यूज़पेपर एडिटर कांफ्रेंस, नई दिल्ली के सदस्य रहे है एवं स्टेट मीडिया एक्रिडेशन कमेटी चंडीगढ़ हरियाणा सरकार के सदस्य भी रहे है ।
 डा. संदीप घनगस - गाँव मांडी के MBBS करने वाले पहले डाक्टर है आज कल पानीपत में बच्चो के डाक्टर है ।
 चौधरी राजबीर घनगस एडवोकेट - हरियाणा पंजाब उच्च न्यायालय में सहायक महाअधिवक्ता के पद पर कार्यरत है ।
 चौधरी प्रदीप कुमार घनगस - हरियाणा पर्यटन विभाग में सेवारत है।
 चौधरी प्रदीप कुमार घनगस के सपुत्र गौरव घनगस, करनाल में बैंक मैनेजर और एडवोकेट सुमित घनगस पानीपत में वकील है। 
पूर्व मंत्री प्रीत सिंह- गांव मांडी के श्री प्रीत सिंह 1977 में कलायत विधानसभा क्षेत्र से जनता पार्टी के विधायक बने और चौधरी देवीलाल ने उनको अपने मंत्रिमंडल में राजस्व विभाग का मंत्री बनाया।

शहीद रणधीर सिंह- शहीद रणधीर सिंह का जन्म 7 जनवरी 1955को गांव मांडी में हुआ था। सन 1974 में रणधीर सिंह हरियाणा पुलिस में सिपाही के पद पर भर्ती हुआ।  20अप्रैल 2005  महम रोड गोहाना में रणधीर सिंह की शहदात हुई।

संदर्भ

हरियाणा
पानीपत ज़िला
पानीपत
भारत
 गांव
हरियाणा के गाँव